તા.૫-૨-૧૨ના રોજ ભાવનગરના યુવકોની પદયાત્રાનું આયોજન કરવામાં આવ્યું હતું. ભગતજી મહારાજના પ્રસાદીસ્થાન ભાદરોડથી તેમના પ્રાગટ્ય સ્થાન મહુવા સુધી આ પદયાત્રા યોજાઈ હતી, જેમાં ૧૬૦ યુવકો, ૧૦ કાર્યકરો અને ૪ સંતો સામેલ થયા હતા. સૌ યુવકો વહેલી સવારે ૫.૩૦ વાગે ભાવનગરથી નીકળીને ભાદરોડ પહોંચ્યા. ભાદરોડથી પદયાત્રાનો આરંભ કર્યો. ત્યાંથી મહુવા ૧૫ કિ.મી. દૂર છે. ૧૫ કિ.મી.નું અંતર કાપીને સૌ યુવકો મહુવા પહોંચ્યા ત્યારે તમનું હર્ષભેર સ્વાગત કરવામાં આવ્યું. મહુવા ગામમાં પણ યુવકો ધૂનગાન કરતાં કરતાં નીકળ્યા. ત્યારબાદ ભગતજી મહારાજની પ્રસાદીની દેરી, જ્યાં તેમના અગ્નિસંસ્કાર કરવામાં આવ્યા હતા, ત્યાં સૌ યુવકોએ દર્શન-દંડવત્‌ કર્યા. પછી ભગતજી મહારાજના પ્રાગટ્ય સ્થાનનાં દર્શન કરીને નૂતન નિર્માણાધીન શિખરબદ્ધ મંદિરે સૌ યુવકો પહોંચ્યા. મહુવા સ્થિત સંતોએ સૌ યુવકોને પ્રેમપૂર્વક આવકાર્યા. મધ્યાહ્‌ન ભોજન લઈને સૌ યુવકો ભાવનગર પરત ફર્યા હતા.